**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO PERDAVIMO PAGAL PANAUDOS SUTARTĮ ŠILUTĖS HERMANO ZUDERMANO DRAUGIJAI**

2017 m. gegužės d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Šilutės rajono savivaldybės 2014-10-30 sprendimu Nr. T1-2284 patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 3 punktu bei atsižvelgdama į asociacijos – Šilutės Hermano Zudermano draugijos 2017-05-04 prašymą, Šilutės rajono savivaldybės taryba n u s p r e n d ž i a:

1. Perduoti asociacijai Šilutės Hermano Zudermano draugijai, juridinio asmens kodas 304415477, dešimties metų laikotarpiui pagal panaudos sutartį neatlygintinai valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą – Šilutės r. sav., Šilutės sen., Macikų k., H. Zudermano g. 2-2, esančią negyvenamąją patalpą - muziejaus patalpas (unikalus numeris 8890-9014-4025:0006, bendras plotas 37,71 kv. m) su bendro naudojimo patalpa pažymėta: a-1(1/5 iš 7,46 kv. m).

 2. Pripažinti netekusiu galios Savivaldybės tarybos 2011-05-19 sprendimo Nr. T1-44 „Dėl turto perdavimo Savivaldybės biudžetinėms įstaigoms“ 1.1.2. punktą.

 3. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu sprendime nurodyto turto panaudos sutartį bei perdavimo ir priėmimo aktą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2017-05-

V. Pozingis Ž. Targonskienė S. Dilertienė Z. Tautvydienė V. Stulgienė

2017-05- 2017-05-10 2017-05-10 2017-05-10 2017-05-09

Rengė

Daiva Thumat, (8 441) 79 210, el. p. daiva.thumat@silute.lt

2017-05-09

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PERDAVIMO PAGAL PANAUDOS SUTARTĮ ŠILUTĖS HERMANO ZUDERMANO DRAUGIJAI”**

2017 m. gegužės 9 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti asociacijai Šilutės Hermano Zudermano draugijai, juridinio asmens kodas 304415477, dešimties metų laikotarpiui pagal panaudos sutartį neatlygintinai valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą – Šilutės r. sav., Šilutės sen., Macikų k., H. Zudermano g. 2-2, esančią negyvenamąją patalpą - muziejaus patalpas (unikalus numeris 8890-9014-4025:0006, bendras plotas 37,71 kv. m) su bendro naudojimo patalpa pažymėta: a-1(1/5 iš 7,46 kv. m).* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 4 dalimi, Savivaldybės taryba priima sprendimus dėl savivaldybės turto perdavimo pagal panaudos sutartis.**Asociacija – Šilutės Hermano Zudermano draugija pateikė Savivaldybei 2017-05-04 prašymą perduoti pagal panaudos sutartį neatlygintinai valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą – Šilutės r. sav., Šilutės sen., Macikų k., H. Zudermano g. 2-2, esančią negyvenamąją patalpą - muziejaus patalpas.**Šilutės Hermano Zudermano draugija yra įregistruota LR juridinių asmenų registre 2016 m. lapkričio 8 d. Draugijos veiklos tikslai: tyrinėti ir viešinti rašytojo H. Zudermano bei kitų žymių Pamario krašto žmonių kūrybą, rūpintis memorialinių vietų, susijusių su H. Zudermanu bei kitais žymiais krašto žmonėmis, išsaugojimu, priežiūra ir tvarkymu, telkti draugijos narius ir visuomenę bendrai veiklai įgyvendinti, organizuoti renginius, konferencijas, parodas, viešuosius H. Zudermano bei kitų žymių Pamario krašto žmonių kūrybos skaitymus, dalyvauti įvairiose programose, projektuose siekiant paramos draugijos veiklai ir veiklos sklaidai, kaupti asociacijos fondą draugijos numatytų tikslų įgyvendinimui.* |
| ***3. Kokių pozityvių rezultatų laukiama.*** |
| *Šilutės Hermano Zudermano draugijai bus perduotas nekilnojamasis turtas reikalingas įstatuose numatytai veiklai vykdyti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Pripažįstamas netekusiu galios Savivaldybės tarybos 2011-05-19 sprendimo Nr. T1-44 „Dėl turto perdavimo Savivaldybės biudžetinėms įstaigoms“ 1.1.2. punktas; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės Hermano Zudermano draugijai, Šilutės r. sav., Šilutės sen., Macikų k., H. Zudermano g. 2-2, negyvenamąją patalpą - muziejaus patalpas.*  |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr.1*](TUr02priedas1.pdf)*;* [*priedas Nr. 2*](TUR02priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*